Ελ Μάρσα

Η Ελ Μάρσα (αραβικά: المرسى ) είναι μια παραλιακή πόλη στη Δυτική Σαχάρα, μια περιοχή αμφισβητούμενη μεταξύ Μαρόκο και της Λαϊκής Αραβικής Δημοκρατίας της Σαχράουι, αλλά η οποία ωστόσο παραμένει ελεγχόμενη στο μεγαλύτερό της τμήμα, από το Μαρόκο. Σημείωση: Η Δυτική Σαχάρα, είναι μια περιοχή όπου η νομιμότητα της μαροκινής διοίκησης δεν αναγνωρίζεται από πολλές χώρες ή από τα Ηνωμένα Έθνη. Σύμφωνα με τις μαροκινές αρχές, η πόλη ανήκει στην επαρχία Λααγιούν. Ο πληθυσμός της πόλης το 2014 ήταν 28.848 κάτοικοι , γεγονός που την καθιστά τη δεύτερη πολυπληθέστερη στην επαρχία. Η πόλη διαθέτει λιμάνι στον Ατλαντικό Ωκεανό και ως εκ τούτου είναι επίσης γνωστό ως επίνειο της πρωτεύουσας Λααγιούν. Χτισμένο το 1987, το λιμάνι της Ελ Μάρσα, είναι υπεύθυνο για το 5% της διακίνησης εμπορευμάτων ( κυρίως εξαγωγές φωσφορικών αλάτων) και το 30% των ψαριών του Μαρόκου. Η πόλη βρίσκεται σε απόσταση 520 χιλιομέτρων από το Αγκαντίρ και μόλις στα 20 χιλιόμετρα δυτικά της Λααγιούν, ακριβώς επάνω στον N1, τον κύριο αυτοκινητόδρομο του Μαρόκου, ο οποίος συνδέει το Γκουερκουεράτ, στο νότιο τμήμα της Δυτικής Σαχάρας, (κοντά στα σύνορα με τη Μαυριτανία) με την Ταγγέρη στη βορειοδυτική ακτή του Μαρόκου. Οικονομία Η πόλη είναι γνωστή για το λιμάνι της, το οποίο διαδραματίζει κρίσιμο ρόλο στην τοπική οικονομία, ιδιαίτερα στον τομέα της αλιείας. Πληθυσμός Η πόλη γνώρισε έντονη αύξηση πληθυσμού από την απογραφή του 1994, καθώς από τους 4.334 κατοίκους έφτασε στους 28.848 κατοίκους το 2024. Αυτό μπορεί να εξηγηθεί από τη συγκέντρωση δραστηριότητας στον βιομηχανικό τομέα της περιοχής. Η απογραφή του μαροκινού πληθυσμού πραγματοποιείται κάθε 10 χρόνια και τα αποτελέσματα δημοσιεύονται από τις Αρχές του Βασιλείου του Μαρόκου. Κλίμα Η Ελ Μάρσα έχει ερημικό κλίμα σύμφωνα με την Κλιματική ταξινόμηση Κέππεν. Οδικές υποδομές Ο δήμος διασχίζεται από την Εθνική οδό 1 (Ν1), τον μεγαλύτερο δρόμο στο Μαρόκο που παρέχει άμεση σύνδεση με την πόλη Λααγιούν, διευκολύνοντας έτσι τη χερσαία μεταφορά εμπορευμάτων από και προς την λιμάνι της πόλης. Παραπομπές Πολυμέσα σχετικά με το θέμα Ελ Μάρσα στο Wikimedia Commons